Obvestilo o pojasnitvi obvestila o začetku protidampinškega postopka za uvoz nekaterih polivinil alkoholov s poreklom iz Ljudske republike Kitajske

(2019/C 378/08)

Komisija je 30. julija 2019 objavila obvestilo o začetku protidampinške preiskave za uvoz nekaterih polivinil alkoholov s poreklom iz Ljudske republike Kitajske (1) (v nadaljnjem besedilu: obvestilo z dne 30. julija 2019).

V navedenem obvestilu je izdelek v preiskavi opisan, kot sledi:

„Izdelek v tej preiskavi so nekateri polivinil alkoholi v obliki homopolimernih smol z viskoznostjo (izmerjeno v 4-odstotni raztopini) 3 mPas ali več, vendar največ 61 mPas, in stopnjo hidrolize 80,0 mol % ali več, vendar največ 99,9 mol % (v nadaljnjem besedilu: izdelek v preiskavi).“

Preiskava je pokazala, da opis izdelka, zlasti glede merilne metode za viskoznost in stopnjo hidrolize, ni bil dovolj natančen in bi lahko povzročil napačno razlago in/ali napačno uvrstitev s strani nacionalnih carinskih organov. Poleg tega so si morda gospodarski subjekti napačno razlagali opis in se na tej podlagi odločili, da se ne bodo javili kot zainteresirane strani. Zato je treba opredelitev izdelka v obvestilu o začetku dodatno pojasniti glede tega, kako in v kakšnih pogojih se merita viskoznost in stopnja hidrolize, zlasti glede tega, da se tako viskoznost kot stopnja hidrolize merita v skladu z metodo ISO 15023-2.

Zato Komisija pojasnjuje opredelitev izdelka v preiskavi.

Dodatne informacije so bile vključene tudi v obvestilo k dokumentaciji, ki je na vpogled zainteresiranim stranem.

1. Pojasnilo glede izdelka v preiskavi

V oddelku 2 obvestila z dne 30. julija 2019 je izdelek v preiskavi opisan, kot sledi:

„Izdelek v tej preiskavi so nekateri polivinil alkoholi v obliki homopolimernih smol z viskoznostjo (izmerjeno v 4-odstotni raztopini) 3 mPas ali več, vendar največ 61 mPas, in stopnjo hidrolize 80,0 mol % ali več, vendar največ 99,9 mol % (v nadaljnjem besedilu: izdelek v preiskavi).“

Kot je pojasnjeno zgoraj, je preiskava pokazala, da ta opredelitev ni dovolj podrobna.

Zato Komisija meni, da je primerno pojasniti, da je izdelek v tej preiskavi:

„poli(vinil alkohol), ne glede na to, ali vsebuje nehidrolizirane acetatne skupine ali ne, v obliki homopolimernih smol z viskoznostjo (merjeno v 4-odstotni vodni raztopini pri 20 °C) 3 mPas ali več, vendar največ 61 mPas, in stopnjo hidrolize 80,0 mol % ali več, vendar največ 99,9 mol %, merjeno v skladu z metodo ISO 15023-2.“

Informativni oznaki KN in TARIC, ki zajemata izdelek v preiskavi, sta navedeni v nadaljevanju.

Da bi se izognili dvomom, Komisija ugotavlja, da ta pojasnitev nima pomembnega vpliva na analizo Komisije glede trditev o dampingu in škodi, ki v celoti zajema obseg preiskave.

2. Oznaki KN in TARIC

Da bi se izognili nadaljnjim nesporazumom, Komisija prav tako pojasnjuje informativni oznaki KN in TARIC, navedeni v prvem odstavku oddelka 3 obvestila z dne 30. julija 2019. Oznaki, ki zajemata izdelek v preiskavi, sta: oznaka KN ex 3905 30 00 (oznaka TARIC 3905300091).

Kot prej sta oznaki KN in TARIC zgolj informativni.

3. Postopek

Zainteresirane strani, ki menijo, da jih ta pojasnitev zadeva ali ki se morda niso javile, ker so menile, da jih ta postopek ne zadeva, so pozvane, da v 7 dneh po tem obvestilu stopijo v stik s Komisijo ter po potrebi predložijo dodatna stališča ali se ji javijo in, če želijo, zaprosijo za vprašalnik.

Pišejo lahko na enega od naslednjih elektronskih naslovov:

TRADE-AD654-PVA-INJURY@ec.europa.eu

TRADE-AD654-PVA-DUMPING@ec.europa.eu

Vse pripombe in stališča, prejeta na podlagi tega obvestila, ter vse nadaljnje informacije v zvezi s tem bodo vključene v obvestilo k dokumentaciji, ki je na vpogled zainteresiranim stranem.

(1) UL C 256, 30.7.2019, str. 4.